**LĒMUMS**

Liepājā

|  |  |
| --- | --- |
| 2022.gada 10.novembrī |  Nr.393/15(prot. Nr.15, 7.§) |

Par grozījumu 2020.gada 17.septembra

lēmumā Nr.466/13

Ar Liepājas pilsētas pašvaldības domes 2020.gada 17.septembra lēmumu Nr.466/13 “Par vienotu reģionālās nozīmes un pilsētas nozīmes maršruta abonementa biļetes izveidi” apstiprināti braukšanas maksas tarifi Liepājas pilsētas sabiedriskajā transportā. Ņemot vērā valstī pastāvošo ekonomisko situāciju, kas ietekmē arī sabiedriskā transporta pakalpojumu sniegšanas jomu, nepieciešams pārskatīt braukšanas maksas tarifus, lai racionāli un samērīgi tos pielāgotu viena pasažiera pārvadāšanas pašizmaksai, vienlaikus pārskatot pasažieriem piedāvāto braukšanas abonementa biļešu veidus un ieviešot jaunus abonementa biļešu veidus. Pamatojoties uz likuma “Par pašvaldībām” 15.panta pirmās daļas 19.punktu, Sabiedriskā transporta pakalpojuma likuma 5.panta otrās daļas 4.punktu un izskatot Liepājas valstspilsētas pašvaldības domes pastāvīgās Finanšu komitejas 2022.gada 3.novembra lēmumu (sēdes protokols Nr.12), Liepājas valstspilsētas pašvaldības dome **nolemj:**

 1. Izdarīt grozījumu Liepājas pilsētas domes 2020.gada 17.septembra lēmumā Nr.466/13 “Par vienotu reģionālās nozīmes un pilsētas nozīmes maršruta abonementa biļetes izveidi” un izteikt pielikumu jaunā redakcijā saskaņā ar pielikumu.

 2. Lēmuma pielikumā noteiktie braukšanas maksas tarifi stājas spēkā 2023.gada 1.janvārī.

 3. Noteikt, ka braukšanas biļetes, kas iegādātas līdz 2022.gada 31.decembrim un kurām mainās tarifi, ir izmantojamas līdz 2023.gada 31.janvārim, savukārt ceturkšņa abonementa biļetes, kas iegādātas līdz 2022.gada 31.decembrim, ir izmantojamas līdz to norādītā derīguma termiņa beigām.

 4. Par lēmuma izpildi atbildīga Liepājas pilsētas pašvaldības aģentūra “Liepājas sabiedriskais transports”.

 5. Liepājas valstspilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | pašvaldības aģentūrai “Liepājas sabiedriskais transports”, Sabiedrisko attiecību un mārketinga daļai, Izpilddirektora birojam |